hotchpotch/miracl-hf-unified huggingface dataset:
บาโฟเมต
บาโฟเมต (; ; จากละตินยุคกลาง "Baphometh", "Baffometi", อ็อกซิตัน "Bafometz") เป็นเทพสิงสู่ ที่อัศวินเทมพลาร์ถูกกล่าวหาว่าแอบเคารพบูชา และต่อมาถูกรวมไว้ในประเพณีลึกลับและไสยเวทมนตร์
ชื่อบาโฟเมต ปรากฏครั้งแรกในสำเนาการพิจารณาสำหรับการสอบสวนอัศวินเทมพลาร์ในช่วงต้นคริสต์ศตวรรษที่ 14 และเข้าสู่การใช้ที่นิยมในภาษาอังกฤษครั้งแรกในคริสต์ศตวรรษที่ 19 ในระหว่างการถกเถียงและพิจารณาเกี่ยวกับสาเหตุของการปราบปรามเหล่าเทมพลาร์
ไทยแลนด์ อเมเจอร์ลีก ฤดูกาล 2561 โซนกรุงเทพมหานคร
ไทยแลนด์ อเมเจอร์ลีก ฤดูกาล 2561 โซนกรุงเทพมหานคร เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 25 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนปริมณฑล โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
การปะทุของภูเขาไฟกรากะตัว ค.ศ. 1883
การปะทุของภูเขาไฟกรากะตัว ค.ศ. 1883 ในหมู่เกาะอินเดียตะวันออกของเนเธอร์แลนด์ (หรือปัจจุบันคืออินโดนีเซีย) เริ่มต้นในวันอาทิตย์ 26 สิงหาคม 1883 (ซึ่งมีต้นกำเนิดตั้งแต่เดือนพฤษภาคมของปีนั้น) และรุนแรงที่สุดเมื่อวันจันทร์ที่ 27 สิงหาคม เมื่อ 70% ของเกาะและหมู่เกาะที่อยู่รอบ ๆ ได้ถูกทำลายเป็นแอ่งยุบปากปล่อง และกิจกรรมเกี่ยวกับแผ่นดินไหวยังถูกรายงานว่าดำเนินการต่อจนถึงกุมภาพันธ์ 1884 ถึงแม้ว่าการรายงานภายหลังถูกยกเลิกโดย Rogier Verbeek หลังจากทำการสำรวจการปะทุ การปะทุครั้งนี้ถือว่าเป็นการปะทุภูเขาไฟที่มีการเสียชีวิตมากที่สุดและเป็นอันตรายที่สุดเท่าที่บันทึกไว้ในประวัติศาสตร์ อย่างน้อย 36,417 คนได้เสียชีวิตจากการปะทุและมีการเกิดซึนามิหลังจากการปะทุอีกด้วย นอกจากนี้ผลกระทบเพิ่มเติมที่สำคัญก็ยังรู้สึกรอบโลกในหลายวันและหลายสัปดาห์หลังจากการปะทุของภูเขาไฟ
อาร์ตูร์ แมลู
อาร์ตูร์ เอ็งรีกี รามุส จี โอลีเวย์รา แมลู (; เกิดวันที่ 12 สิงหาคม ค.ศ. 1996) หรือที่รู้จักกันในชื่อ อาร์ตูร์ และ อาร์ตูร์ แมลู เป็นนักฟุตบอลอาชีพชาวบราซิล ปัจจุบันเล่นในตำแหน่งกองกลางให้กับสโมสรบาร์เซโลนาและทีมชาติบราซิล
เกลม็อง ล็องแกล
เกลม็อง ล็องแกล (; เกิดวันที่ 17 มิถุนายน ค.ศ. 1995) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งเซ็นเตอร์แบ็กให้กับสโมสรบาร์เซโลนาในลาลิกา
ล็องแกลเริ่มต้นอาชีพนักฟุตบอลกับน็องซีโดยได้ลงเล่น 85 ครั้งนับตั้งแต่เปิดตัวใน ค.ศ. 2013 และคว้าแชมป์ลีกเดอในฤดูกาล 2015–2016 ต่อมาในเดือนมกราคม ค.ศ. 2017 เขาเข้าร่วมสโมสรเซบิยาด้วยค่าตัว 5 ล้านยูโร โดยลงเล่น 73 ครั้ง ทำประตูไป 4 ประตู ในช่วงเวลา 18 เดือน ก่อนจะย้ายไปยังสโมสรบาร์เซโลนาด้วยค่าตัว 35 ล้านยูโร
อีวอนน์ เบลก
อิวอนน์ เบลก () เธอเกิดเมื่อวันที่ 17 เมษายน 2483 ณ แมนเชสเตอร์ ประเทศอังกฤษ สหราชอาณาจักร นักแสดงหญิงชาวอังกฤษ อีกทั้งเธอยังเป็นนักออกแบบเสื้อผ้าและได้รับรางวัลออสการ์ สาขาการออกแบบเครื่องแต่งกายดีเด่น เธอแจ้งเกิดในภาพยนตร์ นิโคลัสและอเล็กซานดรา ซึ่งทำให้เธอได้รับรางวัลโกยา สาขานักแสดงสมทบหญิงยอดเยี่ยม ครั้งที่ 4 และเธอนังมีชื่อเข้าชิงรางวัลหลายรางวัลเช่น รางวัลBritish Academy Film Awards และ รางวีลเอ็มมี
อิวอนน์ เบลก เสียชีวิตเมื่อวันที่ 17 กรกฎาคม 2561 ณ กรุงมาดริด ประเทศสเปน จากภาวะแทรกซ้อนจากโรคหลอดเลือดสมองอักเสบ สิริอายุรวม 78 ปี
วิกทอรีบีเอ็นเคโฟร์ตีเอต
วิกทอรีบีเอ็นเคโฟร์ตีเอต () เป็นรายการประเภทวาไรตี้โชว์ ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) บริษัท โต๊ะกลมโทรทัศน์ จำกัด ร่วมกับบีเอ็นเคโฟร์ตีเอต ซึ่งผลิตในนาม บีเอ็นเคโปรดักชั่น ออกอากาศทุกวันอังคาร เวลา 21:15 - 22:15 น. (โดยประมาณ) ทางช่องเวิร์คพอยท์ เริ่มออกอากาศเมื่อวันที่ 3 กรกฎาคม พ.ศ. 2561 ถึงวันที่ 25 ธันวาคม พ.ศ. 2561
เป็นการแข่นขันโดยแบ่งทีมเป็น 2 ฝ่าย คือทีม Victory Red (มี ภาคภูมิ จงมั่นวัฒนา เป็นโค้ช) และทีม Victory Blue (มี ปราโมทย์ ปาทาน เป็นโค้ช) โดยแต่ละทีมจะประกอบด้วยสมาชิกจากวงบีเอ็นเคโฟร์ตีเอตประมาณ 5-6 คน ซึ่งจะสลับเปลี่ยนหมุนเวียนมาร่วมแข่งขันกันในแต่ละสัปดาห์ โดยในช่วงแรกของรายการจะมีการเปิดตัวไอคอนหรือดารารับเชิญของรายการ ซึ่งบางสัปดาห์จะให้สมาชิกทั้งสองทีม ร่วมกันทายว่าไอคอนประจำสัปดาห์นั้นเป็นใคร(ทีมไหนทายถูกจะได้รับ 1 คะแนน) หลังจากนั้นช่วงต่อมาก็จะเข้าสู่ช่วงเกมการแข่งขันต่าง ๆ ซึ่งจะแข่งขันอยู่ 2-3 เกม (บางสัปดาห์แข่งเพียง 1 เกม และช่วงก่อนหน้าแทนที่ด้วยช่วง แอบมองเธออยู่นะจ๊ะ) โดยแต่ละเกมจะเป็นไปตามที่รายการและไอคอนประจำสัปดาห์กำหนดให้
ซึ่งจะมีคะแนนในแต่ละเกมคือ 1, 2 และ 3 คะแนน ตามลำดับ หากรวมคะแนนทั้งหมดแล้วทีมฝ่ายไหนมีคะแนนน้อยที่สุด จะต้องส่งหัวหน้าทีมหรือตัวแทนของทีมฝ่ายนั้น มาลงโทษในช่วงท้ายรายการ หากเสมอจะต้องส่งหัวหน้าทีมหรือตัวแทนมาลงโทษทั้งสองฝ่าย แต่ในบางสัปดาห์จะไม่มีการประกาศคะแนนผู้ชนะ และไม่มีการลงโทษในสัปดาห์นั้น ต่อมาได้เปลี่ยนมาเป็นการเลือก MVP Victory ประจำสัปดาห์จากสมาชิกทั้งหมดที่ร่วมแข่งขัน โดยไอคอนของสัปดาห์นั้นเป็นผู้เลือก และมีของรางวัลปลอบใจให้กับ MVP ประจำสัปดาห์และทีมที่ชนะในสัปดาห์นั้น
ในแต่ละตอน จะมีสมาชิกจากวงบีเอ็นเคโฟร์ตีเอตประมาณ 5-6 คน ซึ่งจะสลับเปลี่ยนหมุนเวียนมาร่วมแข่งขันกันในแต่ละสัปดาห์และจะมีสมาชิก บีเอ็นเคโฟร์ตีเอต มาเป็นแขกรับเชิญในบางตอน
ในแต่ละสัปดาห์จะมีสมาชิกจากสมาชิก BNK48 มาเป็นแขกรับเชิญพิเศษในบางตอน ในกรณีที่พิธีกร 1 ในนั้น ติดภารกิจ ก็จะมีพิธีกรรับเชิญมาแทนพิธีกรคนนั้น
วงศ์ใบพาย
Violaceae เป็นวงศ์ของพืชดอกประกอบด้วย 86 สปีชีส์ 25 สกุล ชื่อของวงศ์นำมาจากสกุล "Viola" ของดอกหน้าแมวและไวโอเลต
การจำแนกชั้นเก่าอย่างเช่นระบบครอนควิส์ใส่ Violaceae ในตระกูลที่ตั้งชื่อตามมันหรือ Violales แต่อย่างใรก็ตาม ในการจำแนกที่ผ่านมาไม่นานเช่น Angiosperm Phylogeny Group ได้ทำการจัดเข้าอันดับโนรา
มีการรองรับวงศ์ย่อย Violoideae, Leonioideae, และ Fusispermoideae
ม่วงเทพรัตน์
ม่วงเทพรัตน์ (, Persian Violet, Persian gentian, Persian, Arabian, German violet (Exacum affine) Balf.f. ex Regel) พรรณไม้พระราชทานนาม โดย สมเด็จพระเทพรัตนราชสุดาฯ สยามบรมราชกุมารี
สมเด็จพระเทพรัตนราชสุดาฯ สยามบรมราชกุมารี ทรงสนพระทัยการอนุรักษ์พันธุกรรมพืช การเก็บรวบรวมข้อมูลพืชและเทคโนโลยีที่ทันสมัย เมื่อทรงเสด็จพระราชดำเนินไปทรงดูงานด้านนี้ในต่างประเทศ พระองค์ก็จะทรงนำสิ่งที่เป็นประโยชน์มาพระราชทานแก่นักวิชาการไทยเสมอ.
โครงการอนุรักษ์พันธุกรรมพืชเนื่องในพระราชดำริ สมเด็จพระเทพรัตนราชสุดาฯ สยามบรมราชกุมารี ได้พระราชทานชิ้นส่วนของพืชเพื่อให้ทำการเพาะเลี้ยงเนื้อเยื่อ เมื่อวันที่ 27 มีนาคม พ.ศ. 2551 สมเด็จพระเทพรัตนราชสุดาฯ สยามบรมราชกุมารี ได้พระราชทานเนื้อเยื่อพืชชนิดหนึ่งเพื่อให้โครงการอนุรักษ์พันธุกรรมพืชอันเนื่องมาจากพระราชดำริ ฯ (อพ.สธ.) เก็บรักษาและขยายพันธุ์ตามศักยภาพ จนประสบความสำเร็จในการขยายพันธุ์เป็นอย่างดี ด้วยลักษณะดอกที่มีสีม่วงงดงาม จึงมีผู้นิยมนำไปขยายพันธุ์ปลูกไว้ชื่นชม เนื่องใน "โอกาสมหามงคลเฉลิมพระชนมายุ 5 รอบ ของสมเด็จพระเทพรัตนราชสุดาฯ สยามบรมราชกุมารี"
จึงได้ทูลเกล้าขอพระราชทาน ชื่อสามัญไทย ให้กับพืชชนิดนี้ โดยสมเด็จพระเทพรัตนราชสุดาฯ สยามบรมราชกุมารี ได้พระราชทานชื่อไทยว่า“ม่วงเทพรัตน์” เมื่อวันที่ 29 กันยายน 2552
ม่วงเทพรัตน์ เป็นไม้ประดับชอบแสงแดด พืชพื้นท้องถิ่นหายากบนเกาะ Socotra เกาะในหมู่เกาะ Yemen ในมหาสมุทรอินเดีย
สามารถขยายพันธุ์ได้ง่ายด้วยการ ปักชำและใช้เมล็ด
ชอบดินที่รักษาความชื้นได้ดีแต่ไม่อุ้มน้ำ
ส่วนเหนือดิน (Aerial part) ประกอบด้วย
สารหลัก 2 กลุ่ม คือ
และฤทธิ์ดึงดูดแมลง สารสำคัญที่มีฤทธิ์ดึงดูดแมลง โดยเฉพาะผีเสื้อ คือ สาร paeonol6
คณะแพทยศาสตร์โรงพยาบาลรามาธิบดี ได้รับพระราชทานนามอาคารและศูนย์การแพทย์ด้วยพระนาม “สมเด็จพระเทพรัตน์” ทางคณะกรรมการประจำคณะฯ จึงพิจารณาให้ขอใช้ดอกม่วงเทพรัตน์เป็นสัญลักษณ์ประจำอาคารสมเด็จพระเทพรัตน์ ซึ่งทางโครงการอนุรักษ์พันธุกรรมพืชอันเนื่องมาจากพระราชดำริฯ อนุญาตให้ใช้ได้เมื่อวันที่ 11 ตุลาคม พ.ศ. 2553
http://dmsc2.dmsc.moph.go.th/webroot/Plant/Mpri2013/pdf/Persian%20Violet.pdf
นางงามนานาชาติ 1968
นางงามนานาชาติ 1968 () เป็นการจัดประกวดนางงามนานาชาติครั้งที่ 8 กำหนดจัดในวันที่ 9 ตุลาคม 1968 ณ นิปปงบูโดกัง, โตเกียว, ญี่ปุ่น โดยถือว่าเป็นการจัดประกวดนางงามนานาชาติครั้งแรกในต่างประเทศ หลังจากที่จัดขึ้นในลองบีช, รัฐแคลิฟอร์เนีย ตั้งแต่เริ่มก่อตั้งเมื่อปี 1960 มาเรีย คาร์วัลโญ จากบราซิล ถูกสวมมงกุฎเป็นผู้ครองตำแหน่งคนใหม่โดยนางงามนานาชาติ 1967 เมอร์ตา มาซซา จากอาร์เจนตินา
นางงามนานาชาติ 1969
นางงามนานาชาติ 1969 () เป็นการจัดประกวดนางงามนานาชาติครั้งที่ 9 กำหนดจัดในวันที่ 13 กันยายน 1969 ณ นิปปงบูโดกัง, โตเกียว, ญี่ปุ่น ซึ่งเป็นครั้งที่ 2 ที่จัดประกวดในญี่ปุ่น 48 ผู้เข้าร่วมประกวด โดยท้ายที่สุด วาเลรี โฮล์มส์ จากสหราชอาณาจักร ถูกสวมมงกุฎเป็นผู้ครองตำแหน่งคนใหม่โดยนางงามนานาชาติ 1968 มาเรีย คาร์วัลโญ จากบราซิล
ร่มบัลแกเรีย
ร่มบัลแกเรีย เป็นร่มที่มีกลไกนิวเมติกที่ซ่อนอยู่ซึ่งจะฉีดยาเม็ดเล็ก ๆ ที่เป็นพิษซึ่งบรรจุสารไรซิน ร่มมีก้านที่กลวงอย่างประณีต
ร่มดังกล่าวถูกกล่าวหาว่าใช้และได้รับการตั้งชื่อเพื่อลอบสังหารนักเขียนและผู้ต่อค้านรัฐบาลคอมมิวนิสต์บัลแกเรีย แกออร์กี มาร์คอฟ ในวันที่ 7 กันยายน ค.ศ. 1978 (ตรงกับวันครบรอบวันเกิดของประธานสภาแห่งรัฐบัลแกเรีย Todor Zhivkov ซึ่งมักเป็นเป้าหมายของการวิจารณ์โดยมาร์คอฟ) บนสะพานวอเตอร์ลู ในกรุงลอนดอน มาร์คอฟเสียชีวิตในอีกสามวันต่อมา นอกจากนี้ยังถูกกล่าวหาว่าใช้ในการลอบสังหารกับนักข่าวและผู้ต่อค้านรัฐบาลคอมมิวนิสต์บัลแกเรีย Vladimir Kostov ในปีเดียวกันที่สถานีรถไฟใต้ดินปารีสแต่ล้มเหลว 
ยาพิษที่ใช้ในทั้งสองกรณีคือสารไรซิน ความพยายามลอบสังหารทั้งสองคนเชื่อกันว่าได้รับการจัดโดยหน่วยสืบราชการลับบัลแกเรียในช่วงสงครามเย็นโดยได้รับความช่วยเหลือจากเคจีบี
ซู-วีด
ซู-วีด (; แปลตรงตัวว่า "ภายใต้สุญญากาศ") เป็นวิธีการปรุงอาหารแบบหนึ่ง ผู้ปรุงจะนำวัตถุดิบใส่ถุงสุญญากาศ แล้วนำไปผ่านความร้อนในอ่างน้ำหรืออุปกรณ์ไอน้ำที่อุณหภูมิคงที่จนกว่าจะสุก อุณหภูมิที่ใช้ในการปรุงแบบซู-วีดจะต่ำกว่าอุณหภูมิที่ใช้ในการปรุงอาหารโดยทั่วไป มักจะอยู่ที่ประมาณ 55–60 องศาเซลเซียสสำหรับเนื้อสัตว์ และสูงกว่านั้นสำหรับผัก ระยะเวลาที่ใช้ในการปรุงแบบนี้จึงนานกว่าในการปรุงโดยทั่วไป (ตั้งแต่ 1–7 ชั่วโมง ไปจนถึง 48 ชั่วโมงหรือมากกว่านั้นในบางกรณี) การปรุงอาหารแบบซู-วีดมีจุดประสงค์เพื่อให้อาหารสุกเท่ากันทุกส่วนในระดับที่ต้องการ เพื่อให้มั่นใจว่าข้างในสุกดีในขณะที่ข้างนอกไม่สุกเกินไป และเพื่อรักษาความชุ่มชื้นของอาหาร
อำเภอซะลี่น
ซะลี่น () เป็นอำเภอในจังหวัดมี่นบู้ในเขตมะกเว ประเทศพม่า เมืองหลักคือ ซะลี่น
ซะลี่น
ซะลี่น () เป็นเมืองในจังหวัดมี่นบู้ เขตมะกเว ประเทศพม่า ตั้งอยู่ริมฝั่งตะวันตกของแม่น้ำอิรวดี ห่างจากเมืองมะกเวไปทางทิศตะวันตกเฉียงเหนือประมาณ 50 ไมล์ (80 กิโลเมตร) เมืองสร้างขึ้นใน ค.ศ. 1119
ไลฟ์อิสสเตรนจ์ 2
ไลฟ์อิสสเตรนจ์ 2 () เป็นวิดีโอเกมผจญภัยภาพกราฟิกแบ่งเป็นตอน พัฒนาโดยดอนต์น็อดเอ็นเตอร์เทนเมนต์ และจำหน่ายโดยสแควร์อีนิกซ์ โดยจะเป็นวิดีโอเกมชุดที่สามของซีรีส์ "ไลฟ์อิสสเตรนจ์" และเป็นวิดีโอเกมชุดที่สองที่พัฒนาโดยดอนต์น็อดเอ็นเตอร์เทนเมนต์ โดยตอนแรกในห้าตอนจะออกวางจำหน่ายในวันที่ 27 กันยายน ค.ศ. 2018 สำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน
โดยเนื้อเรื่องของภาคนี้ไม่ได้บอกเล่าเนื้อเรื่องต่อจากภาคแรกโดยตรง ทั้งตัวละครและสถานที่ถูกแยกออกจากกันเป็นเอกเทศ โดยจะมุ่งเน้นไปที่ความสัมพันธ์ของ ฌอน และ แดเนี่ยล สองพี่น้องที่พยายามจะหลบหนีจากทางการ ด้วยความผิดที่พวกเขาไม่ได้ตั้งใจก่อ ก่อนจะพบความจริงว่าชีวิตของพวกเขาขึ้นอยู่กับการตัดสินใจ โดยภาคนี้เก็บผลการตัดสินใจของผู้เล่น จากตอนจบของภาคที่แล้ว รวมถึงผลจาก "ดิออซัมแอดเวนเจอร์สออฟกัปตันสปีริต" ซึ่งเป็นตอนแยกจากเกมหลักที่ออกมาก่อนแบบให้เล่นฟรี และเป็นตอนต่อของภาคที่บอกเล่าในมุมมองของ คริส อิริคเซน เด็กหนุ่มผู้สร้างกัปตันสปีริตตัวแทนซูเปอร์ฮีโร่ เพื่อรับมือกับการสูญเสียแม่ของเขาจากอุบัติเหตุรถชน และพ่อที่ติดสุรา ก่อนจะได้พบสองพี่น้อง
เกมเพลย์การเล่นยังคงยึดหลักตามรูปแบบของเกมผจญภัยเล่าเรื่อง แต่เพิ่มเติมในเรื่องการปฏิสัมพันธ์กับตัวละครได้รับการปรับปรุง ผลที่เกิดจากการตัดสินใจมีความหลากหลายขึ้น แต่ได้ตัดพลังวิเศษ ย้อนเวลาอย่าง แมกซ์ ออก แล้วใช้ระบบการพูดคุยเจรจาไปตามเนื้อเรื่องแทน โดยมีความคล้ายคลึงกับ โคลอี้ ในภาคบีฟอร์เดอะสตรอม ที่ตัวเอกไม่สามารถแก้ไขผลได้ นอกจากพยายามจะพูดคุยให้เกิดเหตุการณ์ต่อๆไปแทนการย้อนเวลา
ไทยแลนด์ อเมเจอร์ลีก ฤดูกาล 2561 โซนภาคเหนือตอนบน
ไทยแลนด์ อเมเจอร์ลีก ฤดูกาล 2561 โซนภาคเหนือตอนบน เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 10 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคเหนือตอนล่าง โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
โอเกร (ลัตเวีย)
โอเกร ( ; ; ) เป็นเมืองหลักของเขตโอเกรในตอนกลางของลัตเวีย ตามการสัมโนประชากรในปี 2000 มีประชากร 26,573 คน อยู่ ทางตะวันออกของเมืองหลวงของประเทศ ริกา เมืองนี้ตั้งอยู่ในจุดที่ที่บรรจบกันของแม่น้ำเดากาวาและแม่น้ำโอเกร และเป็นเมืองตั้งแต่ 1928
โอเกรประกอบด้วยสามส่วน: Jaunogre (แปลว่า "โอเกรใหม่"), Ogre (ตอนกลางของเมือง), และ Pārogre (แปลว่า "โอเกรข้าม [แม่น้ำ]" ถึงแม้ไม่ใช่ทั้งหมดของเขตที่ชื่อนี้จะข้ามแม่น้ำ)
ชื่อของเมืองนี้มาจากแม่น้ำโอเกร หมู่บ้านโอเกรมีการบันทึกครั้งแรกใน 1206 เรียก "Oger" ในภาษาเยอรมัน ใน 1861 เมื่อทางรถไฟระหว่างริกา–เดากัฟปิลส์สร้างขึ้น คนจากริกาก็เริ่มสร้างกระท่อมแถวนี้ ใน 1862 โอเกรกลายเป็นรีสอร์ทเพื่อสุขภาพ
เกาะคุเมะ
เกาะคุเมะ (, Okinawan: クミジマ Kumijima) เป็นเกาะซึ่งเป็นส่วนหนึ่งของหมู่เกาะโอกินาวะและเป็นส่วนหนึ่งของ คุเมะจิมะ, จังหวัดโอกินาวะ, ประเทศญี่ปุ่น มีพื้นที่ 59.11 ตารางกิโลเมตร และมีประชากร 8,713 (2010)
เกาะคุมะเป็นเกาะภูเขาไฟ กิจกรรมทางเศรษฐกิจที่สำคัญคือการผลิตอ้อยและการท่องเที่ยว
Leonia (พืช)
Leonia เป็นประเภทของต้นไม้ขนาดเล็กเขตร้อนหรือพุ่มไม้ ถูกตั้งชื่อโดย Hipólito Ruiz López ในปี ค.ศ. 1794
ตี๋อิง
ตี๋อิง ( เกิด 21 เมษายน 1962) นักแสดงหญิงชาวไต้หวันที่โด่งดังจากการร่วมแสดงในซีรีส์เรื่อง เปาบุ้นจิ้น ถึง 3 ตอน
ตี๋อิงเข้าสู่วงการด้วยการแสดงภาพยนตร์เมื่อ ค.ศ. 1982 ขณะอายุได้ 20 ปีก่อนจะก้าวเข้าสู่วงการโทรทัศน์เมื่อ ค.ศ. 1986 ขณะอายุ 24 ปี
กระทั่ง ค.ศ. 1993 จึงได้มีโอกาสร่วมแสดงในซีรีส์เรื่อง เปาบุ้นจิ้น ถึง 3 ตอนคือตอน อาญาสวรรค์ เสื้อไข่มุก และ ห้าหนูคะนองกรุง โดยมีผลงานการแสดงเรื่อยมา
ตี๋อิงสมรสกับ ซุนเผิง ซึ่งเป็นนักแสดงด้วยกันเมื่อ ค.ศ. 1998 และมีบุตรชายด้วยกันคือ An Tso Sun เมื่อ ค.ศ. 2000 ก่อนจะหย่าร้างกันใน ค.ศ. 2003 และกลับมาสมรสกันใหม่ใน ค.ศ. 2007
โปเกมอน เดอะมูฟวี่ ตอน คำอธิษฐานแห่งดวงดาว
โปเกมอน เดอะมูฟวี่ ตอน คำอธิษฐานแห่งดวงดาว () เป็นภาพยนตร์โปเกมอนเดอะมูฟวี่ที่ 6 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 19 กรกฎาคม พ.ศ. 2546
ดาวหางพันปีดวงหนึ่ง โคจรผ่านโลกเพียง 7 วันในรอบหนึ่งหมื่นปี ซึ่งเป็นช่วงเวลาเดียวกับที่พวกซาโตชิเดินทางไปยังสวนสนุกเคลื่อนที่ “โปเกมอนพาร์ค” และได้รู้จักกับนักมายากล “เกรทบัลเลอร์” ผู้ปกครองรังไหมของโปเกมอนในตำนานพันปี “จิราชิ” ที่เชื่อกันว่า จะสามารถบันดาลพรให้ได้ตามปรารถนา และมีเพียงมาซาโตะเท่านั้นที่สามารถสื่อสารกับจิราชิได้ เรื่องราวการผจญภัยสุดมหัศจรรย์ในช่วง เจ็ดวันของซาโตชิ และ ปิ๊กะจู จึงเริ่มต้นขึ้น
การเจรจาหกฝ่าย
การเจรจาหกฝ่ายมุ่งแสวงทางออกอย่างสันติต่อความกังวลด้านความมั่นคงอันสืบเนื่องจากโครงการอาวุธนิวเคลียร์เกาหลีเหนือ มีการประชุมหลายครั้งของรัฐผู้เข้าร่วม 6 รัฐในกรุงปักกิ่ง ได้แก่ ประเทศเกาหลีเหนือ ประเทศเกาหลีใต้ ประเทศญี่ปุ่น สหรัฐ ประเทศจีนและประเทศรัสเซีย
การเจรจาดังกล่าวเป็นผลจากเกาหลีเหนือถอนตัวจากสนธิสัญญาไม่แพร่ขยายอาวุธนิวเคลียร์ในปี 2546 การเจรจาที่ดูคืบหน้าในรอบที่ 4 และ 5 กลับถูกย้อนโดยเหตุการณ์ภายนอก การเจรจาห้ารอบระหว่างปี 2546 ถึง 2550 มีความคืบหน้าสุทธิเพียงเล็กน้อย โดยเกาหลีเหนือตกลงปิดศูนย์นิวเคลียร์เพื่อแลกกับความช่วยเหลือด้านเชื้อเพลิงและดำเนินการปรับปรุงความสัมพันธ์กับสหรัฐและญี่ปุ่น ประเทศเกาหลีเหนือประกาศเมื่อวันที่ 14 เมษายน 2552 ว่าจะถอนตัวจากการเจรจาหกฝ่ายและจะกลับไปดำเนินการโครงการเสริมสมรรถนะนิวเคลียร์ต่อ เพื่อตอบโต้แถลงการณ์ประธานของคณะมนตรีความมั่นคงแห่งสหประชาชาติ ลงวันที่ 13 เมษายน 2552 ประเทศเกาหลีเหนือยังขับผู้ตรวจการนิวเคลียร์ทุกคนออกจากประเทศ
เฮย์เบบี
"เฮย์เบบี" () เป็นเพลงของวงสกาสัญชาตอเมริกัน โนเดาต์ จากสตูดิโออัลบัมชุดที่ 5 "Rock Steady" (2001) แต่งโดยเกว็น สเตฟานี, โทนี แคแนล และทอม ดูมอนต์ "เฮย์เบบี" เป็นซิงเกิลนำของอัลบัม ออกเมื่อ 29 ตุลาคม ค.ศ. 2001 โดยสังกัดอินเตอร์สโคปเรเคิดส์ "เฮย์เบบี" ได้รับอิทธิพลอย่างมากจากแนวเพลงแดนซ์ฮอลล์จากจาเมกา ถูกใช้เป็นเพลงหลังการโชว์ในปาร์ตี้และเลานจ์ในรถทัวร์ของวงในทัวร์ "Return of Saturn" tour เนื้อเพลงพูดถึงเรื่องด้านโลกีย์ของเหล่ากรุปปีในงานปาร์ตี้
"เฮย์เบบี" ได้รับเสียงวิจารณ์ด้านบวกจากนักวิจารณ์ ถึงแม้ว่าการทำเพลงแบบแดนซ์ฮอลล์จะได้รับเสียงวิจารณ์ทั้งบวกและลบ "เฮย์เบบี" ประสบความสำเร็จด้านยอดขาย โดยขึ้นอันดับสูงสุดอันดับ 5 บนชาร์ต "บิลบอร์ด" ฮอต 100 ยังติดท็อป 10 ในอีกหลายประเทศ อย่าง ออสเตรเลีย เยอรมนี นิวซีแลนด์ และสหราชอาณาจักร ในงานแจกรางวัลแกรมมี่ครั้งที่ 45 วงโนเดาต์ได้รางวัลแกรมมี่สาขานักร้องเพลงป็อปคู่ดูโอหรือกลุ่มยอดเยี่ยม
วิโชค มุกดามณี
วิโชค มุกดามณี , ศาสตราจารย์ วิโชค มุกดามณี ได้รับเกียรติยกย่องให้เป็นศิลปินแห่งชาติ สาขาทัศนศิลป์ (สื่อผสม) พุทธศักราช ๒๕๕๕
วิโชค มุกดามณี ในปีเกิด ค.ศ. 1953 ที่จังหวัดสงขลา ปัจจุบัน อาศัย และทำงานอยู่ในกรุงเทพมหานคร ได้รับเกียรติยกย่องเป็นศิลปินแห่งชาติสาขาทัศนศิลป์ประจำปีพ.ศ. ๒๕๕๕ ที่อยู่อาศัยและสถานที่ทำงาน กรุงเทพฯ ผลงาน เป็นศิลปินแนวสื่อประสม
สำเร็จการศึกษาระดับปริญญาตรีและโท จากคณะจิตรกรรมประติมากรรมและภาพพิมพ์ มหาวิทยาลัยศิลปากร เมื่อปี ค.ศ. 1974 และ ค.ศ. 1987 ตามลำดับ 
อีกทั้งได้รับทุนรัฐบาลญี่ปุ่นไปศึกษาที่มหาวิทยาลัยTokyoGakugei ใช้วัสดุประเภทโลหะ อลูมิเนียม ผ้า พลาสติก เชือกท่อพลาสติก เซรามิค สร้างสรรค์ ผลงานแนวสื่อประสม บางชิ้น ถูกพัฒนาจนมีลักษณะเป็นผลงานสามมิติและผลงาน เชิงจัดวาง ประเด็น เนื้อหาเรื่องสิ่งแวดล้อม ผลกระทบจากสังคมอุตสาหกรรม และ ความสัมพันธ์ระหว่างมนษุย์และธรรมชาติ เป็นแรงบันดาลใจสำคัญในการทำงาน
ศิลปินได้รับเชิญให้จัดแสดงผลงานในระดับชาติและนานาชาติมากมาย เช่น
เป็นศิลปินที่สร้างสรรค์งานศิลปะร่วมสมัยโดยเริ่มจากการสร้างงานจิตรกรรมในยุคแรกๆ ช่วงปี ๒๕๑๖ จากรูปร่างและเรื่องราวของมนุษย์ จากนั้นจึงนำเรื่องราวชีวิตมนุษย์ ธรรมชาติ และสภาพแวลล้อมของสังคมไทยที่อยู่ภายใต้อิทธิพลของเทคโนโลยีสมัยใหม่ ความเจริญทางด้านวัตถุและสภาวการณ์ต่างๆ ที่เกิดขึ้นมาพัฒนาการสร้างสรรค์ โดยแสดงออกสู่รูปแบบศิลปะแนวสื่อผสม ผลงานจิตรกรรมและศิลปะแนวสื่อผสม ได้รับรางวัลทั้งในระดับชาติและนานาชาติ จึงนับได้ว่าเป็นศิลปินที่มีความทันสมัย และมีคุณูปการต่องานศิลปะ วัฒนธรรม ของประเทศ
ทัศนีย์ ขุนทอง
ทัศนีย์ ขุนทอง ได้รับเกียรติยกย่องให้เป็นศิลปินแห่งชาติ สาขาศิลปะการแสดง (ดนตรีไทย-คีตศิลป์) พุทธศักราช ๒๕๕๕ ในด้านการเขียนตำราวิชาการ เช่น เรื่องเสภา หุ่นกระบอก เพลงกล่อมเด็ก หลักการขับร้องเพลงไทย เป็นต้น
กว่า 60 ปีที่อุทิศชีวิตให้กับวงการคีตศิลป์ไทย เริ่มต้นในตำแหน่งศิลปินสำรองด้วยวัยเพียง 14 ปี และต้องนั่งพับเพียบตลอดเวลาที่ขับร้อง ส่งผลต่อกระดูกขาในระยะยาว หากครูยังไม่ท้อกับปัญหาสุขภาพ ทุกวันยังคงทำหน้าที่สอนศิษย์ที่สถาบันบัณฑิตพัฒนศิลป์ และวิทยาลัยนาฏศิลป์ กรมศิลปากร
มีผลงานการบันทึกเสียงเด่น ๆ เช่น
ยังได้คิดสร้างสรรค์ผลงานไว้หลายชิ้น เช่น
เอ็นเอ๊กซ์ที ยูเค วีเมนส์ แชมเปียนชิป
เอ็นเอ๊กซ์ที ยูเค วีเมนส์ แชมเปียนชิป (NXT UK Women's Championship) เป็นตำแหน่งแชมป์หญิงของ เอ็นเอ๊กซ์ที ยูเค สมาคมย่อยของWWE ก่อตั้งขึ้นเมื่อ 18 มิถุนายน ค.ศ. 2018 ในยูไนเต็ดคิงดอมแชมเปียนชิปทัวร์นาเมนต์ (2018) และค้นหาแชมป์คนแรกในการบันทึกเทปรายการเอ็นเอ๊กซ์ที ยูเค ในวันที่ 25 สิงหาคม
เอ็นเอ๊กซ์ที ยูเค วีเมนส์ แชมเปียนชิป ถูกประกาศก่อตั้งขึ้นเมื่อ 18 มิถุนายน ค.ศ. 2018 ในยูไนเต็ดคิงดอมแชมเปียนชิปทัวร์นาเมนต์ (2018) พร้อมกับตำแหน่งยูไนเต็ดคิงดอม แทกทีม แชมเปียนชิป หลังจากประกาศ 2 วัน ได้จัดทัวร์นาเม้นท์ 8 คน เพื่อหาแชมป์คนแรกในการบันทึกเทปรายการเอ็นเอ๊กซ์ที ยูเค ในวันที่ 25 สิงหาคม และเป็น Rhea Ripley เอาชนะ Toni Storm ในรอบสุดท้ายไปได้และเป็นแชมป์คนแรก
เข็มขัดแชมป์เส้นนี้ จะมีความคล้ายคลึงกับ ดับเบิลยูดับเบิลยูอี ยูไนเต็ดคิงดอมแชมเปียนชิป แต่ต่างที่แค่โลโก้เป็น NXT UK ในส่วนกลางแทนโลโก้ WWE
ชเว ช็อน-วี
ชเว ช็อน-วี () เป็นนักยกน้ำหนักชายชาวเกาหลีเหนือ เขาเป็นตัวแทนของประเทศในการแข่งขันโอลิมปิกฤดูร้อน 2016 เขาจบอันดับที่ 8 ในการแข่งขันชาย 77 กก. เขาเป็นผู้เชิญธงชาติเกาหลีเหนือเข้าสู่สนามในพิธีเปิดกีฬาโอลิมปิกฤดูร้อน 2016
ซารีนาอันนา วาซิลชิโควาแห่งรัสเซีย
ซารีนาอันนา วาซิลชิโควา ("Анна Васильчикова") เป็น ซารีนา แห่ง อาณาจักรซาร์รัสเซีย และพระมเหสีองค์ที่ 5 ของ ซาร์อีวานที่ 4 แห่งรัสเซีย. (Иван Грозный)
มีข้อมูลเกี่ยวกับชีวประวัติของนางน้อยมาก พระนางอภิเษกกับซาร์อีวานที่ 4 ในปี ค.ศ. 1575 โดยไร้การอวยพรจากสภาสงฆ์ของ คริสตจักรรัสเซียออร์ทอดอกซ์ พระนางถูกทอดทิ้งโดยพระสวามี และถูกบังคับให้บวชเป็นชีในอาราม วันสิ้นพระชนม์ของพระนางไม่เป็นที่แน่ชัด แต่พงศาวดารหลายฉบับชี้ตรงกันว่า พระนางน่าจะสิ้นพระชนม์ประมาณ ค.ศ. 1576/77
ธรรมนูญ 08
ธรรมนูญ 08 ในขั้นต้นเป็นประกาศที่ลงนามโดย 303 ไชนิส ดิสสิเดนท์ อินเทลลีทอลส์ และนักเคลื่อนไหวเพื่อสิทธิมนุษยชน เผยแพร่เมื่อวันที่ 10 ธันวาคม ค.ศ. 2008 ในโอกาสครบรอบ 60 ปี ปฏิญญาสากลว่าด้วยสิทธิมนุษยชน การใช้ชื่อและรูปแบบคล้ายการต่อต้านโซเวียด คือ ธรรมนูญ 77 ที่ออกมาโดยผู้ไม่เห็นด้วยกับประเทศเชโกสโลวาเกีย ตั้งแต่มีการปล่อย ประชาชนมากกว่า 10,000 คน ทั้งในและนอกประเทศจีนต่างลงชื่อในธรรมนูญฉบับนี้
ธรรมนูญ 08 มีความต้องการให้ประเทศมีการเปลี่ยนแปลงไปสู่ระบบอิสรภาพทางกฎหมาย 19 ด้าน, เสรีภาพในการตั้งสมาคมและขจัดรัฐพรรคการเมืองเดียว
ความต้องการ:
กันตพัฒน์ คูณมี
กันตพัฒน์ คูณมี เกิด 17 เมษายน ค.ศ. 1998 เป็นสมาชิกวอลเลย์บอลชายทีมชาติไทย สูงที่สุดในทีม สูง 2 เมตร 4 เซนติเมตร การศึกษา มหาวิทยาลัยราชภัฏพระนคร
มีนพยูแห่งตองอู
พระนางมีนพยู (, ; ประมาณคริสต์ทศวรรษ 1550–1596) พระมเหสีของ พระเจ้านันทบุเรง แห่ง ราชวงศ์ตองอู ของพม่าจาก ค.ศ. 1583 ถึง 1596 เป็นพระธิดาองค์ใหญ่ของอุปราช มังฆ้องที่ 2 แห่งตองอู พระนางพร้อมกับพระขนิษฐา 2 พระองค์ มีนทเวแห่งตองอู และ พระนางสิริราชเทวี อภิเษกกับพระญาติชั้นที่ 1 พระเจ้านันทบุเรงใน ค.ศ. 1583 การเสกสมรสแบบรัฐกับรัฐเป็นการผนึกความสัมพันธ์ระหว่าง มังฆ้องที่ 2 และ พระเจ้านันทบุเรง
เสมหะในคอ
เสมหะในคอ
เกิดเมื่อเยื่อเมือกในจมูกผลิตเมือก/มูกมากเกิน
แล้วไหลไปสะสมอยู่ที่คอหรือที่ด้านหลังจมูก
โดยมีเหตุมาจากเยื่อจมูกอักเสบ โพรงอากาศอักเสบ โรคกรดไหลย้อน หรือจากโรคเกี่ยวกับการกลืน เช่น 
หรืออาจเกิดจากภูมิแพ้ (คือ allergic postnasal drip) หวัดหรือไข้หวัดใหญ่ จากยา หรือจากเหตุอื่น ๆ
อย่างไรก็ดี ก็มีนักวิชาการที่อ้างว่า มูกที่ไหลไปในคอจากหลังจมูกเป็นการทำงานตามธรรมชาติที่ก็เกิดในบุคคลปกติด้วย
และมีการไม่เห็นด้วยว่าควรจัดเป็นอาการเพราะไม่มีนิยามที่ได้การยอมรับ ไม่มีการเปลี่ยนแปลงของเนื้อเยื่อแบบเป็นโรค และไม่มีวิธีตรวจทางชีวเคมี
อาการนี้เสนอว่าเป็นเหตุของ โดยเฉพาะถ้าติดเชื้อในโพรงอากาศด้วย
กรดไหลย้อนเชื่อว่า ทำให้อาการนี้แย่ขึ้นหรือแม้แต่เป็นเหตุ
อาการเองก็อาจเป็นเหตุของกล่องเสียงอักเสบและ/หรือทำให้กล่องเสียงไวระคายเคือง แล้วนำไปสู่
อาการที่เกิดจากภูมิแพ้สามารถรักษาได้ด้วยสารต้านฮิสตามีน
แต่ยารุ่นแรก ๆ (เช่น คลอเฟนะมีน) อาจมีผลข้างเคียงรวมทั้งความง่วงนอน
ยาสเตอรอยด์ที่ฉีดทางจมูก เช่น fluticasone propionate ก็อาจช่วย
อาการเหมือนมีก้อนในลำคอ
การเหมือนมีก้อนในลำคอ () เป็นความรู้สึกที่คงยืนเหมือนกับมีเสมหะ เม็ดยา หรืออะไรอื่น ๆ มาติดอยู่ในคอแต่จริง ๆ ไม่มี
บุคคลอาจกลืนได้เป็นปกติ จึงไม่ใช่เป็นการกลืนลำบากที่แท้จริง แต่ก็ยังอาจน่ารำคาญ
และก็อาจจะรู้สึกเจ็บหน้าอกอย่างน้อย ๆ หรืออย่างรุนแรง และเหมือนมีอะไรกระทบกันดังกรอบแกรบที่คอเมื่อกลืน
ก้อนในลำคอที่รู้สึกบ่อยครั้งเป็นการบวม/การอักเสบในส่วนของคอ เช่น กล่องเสียง หรือ ซึ่งอาจมีเหตุจากการกระตุกของกล้ามเนื้อ cricopharyngeal ในกล่องเสียง, กรดไหลย้อน, โรคกรดไหลย้อนขึ้นมาที่คอและกล่องเสียง, หรือความต่าง ๆ กันที่มีเหตุจากการบาดเจ็บหรือไม่ก็จากความต่าง ๆ กันของโครงสร้างในลำคอ
ในบางกรณี เหตุอาจจะไม่ชัดเจน และอาจเป็นปัญหาทางจิตใจ
เช่น โรคโซมาโตฟอร์มและโรควิตกกังวล
ถ้าเป็นอาการหนึ่งของความซึมเศร้า มันก็จะตอบสนองต่อการรักษาอาการซึมเศร้า
แพทย์จะต้องวินิจฉัยแยกโรคจาก Eagle syndrome
ซึ่งเป็นโรคที่ใช้คำบอกอาการของคนไข้ว่ามีอะไรติดอยู่ที่คอเป็นวิธีการวินิจฉัย
Eagle syndrome เป็นภาวะที่มีน้อยซึ่งมีอาการเจ็บฉับพลันคล้ายที่เกิดทางประสาท ตรงกระดูกขากรรไกรและข้อ ที่หลังคอ และที่โคนลิ้น ซึ่งจุดชนวนโดยการกลืน การขยับขากรรไกร หรือการเอี้ยวคอ
โดยมีเหตุจากระดูกสไตลอยด์ โพรเซสที่ขมับซึ่งยาวหรือมีรูปร่างผิดปกติ หรือเกิดจากการมีแคลเซียมเกาะที่เอ็น Stylohyoid แล้วกวนการทำงานของโครงสร้างและอวัยวะที่อยู่ใกล้ ๆ กัน
งานศึกษาเร็ว ๆ นี้แสดงอย่างค่อนข้างชัดเจนว่า โรคกรดไหลย้อนเป็นเหตุสำคัญของอาการเหมือนมีก้อนในลำคอ แม้นี่ก็ยังเป็นเรื่องไม่ยุติ
เหตุที่สามัญน้อยกว่าของอาการนี้ บวกกับเหมือนกับมีอะไรกระทบกันดังกรอบแกรบและเจ็บพอสมควรเมื่อกลืน อาจเกิดจากกระดูกอ่อนไทรอยด์กระทบกับอวัยวะในคอหอยที่ผิดปกติ เช่นกระดูก superior horn/cornu สีกับกระดูก thyroid lamina
ดังนั้น การผ่าตัดแต่งกระดูกอ่อนที่เป็นตัวการก็จะแก้ปัญหานี้ได้
แต่เหตุนี้มักจะวินิจฉัยผิดพลาด แม้จะอาศัยการตรวจง่าย ๆ คือการคลำตรวจในแนวซ้ายขวาซึ่งจะทำให้รู้สึก และจะเจ็บเมื่อกลืน โดยมีเหตุจากการบาดเจ็บที่คอซึ่งเกิดขึ้นก่อน
อย่างไรก็ดี ภาพเอ็กซ์เรย์คอมพิวเตอร์หรือเอ็มอาร์ไออย่างละเอียดอาจจำเป็นเพื่อให้รู้ถึงความผิดปกติทางกายวิภาคของกล่องเสียงอย่างชัดเจน
การเลื่อนกระดูก thyroid ala ด้านที่มีปัญหาเมื่อกลืน อาจช่วยแก้ปัญหา
ถ้าไม่พบเหตุ แพทย์ก็จะแนะนำให้คนไข้ไม่ต้องเป็นห่วงอะไร
แต่ถ้าพบเหตุ แพทย์ก็จะรักษาเหตุตามอาการหรือถ้าเป็นไปได้ รักษาให้หาย
เพลิงแค้น เพลิงชีวิต
เพลิงแค้น เพลิงชีวิต (, ) เป็นละครโทรทัศน์ที่สร้างขึ้นในปี ค.ศ. 1991 นำแสดงโดย เหริน ต๋าหัว, เอสเธอร์ กวน, แพทริเซีย ชง, เบน อู๋, ซุน ชิง, หยาง อี้เหมย, หาน อี่เจิง, หลี่ ชิงชาน ออกอากาศทางช่อง เอทีวี ในประเทศจีน
ภาวะหูไวเกิน
ภาวะหูไวเกิน
เป็นความผิดปกติทางการได้ยินที่สร้างความพิการ
โดยคนไข้จะไวเสียงที่ความถี่หนึ่ง ๆ เพิ่มขึ้นคือสามารถทนต่อเสียงที่ความถี่นั้น ๆ ได้น้อยลง
คนไข้ที่มีอาการรุนแรงอาจมีปัญหาทนต่อเสียงในชีวิตประจำวันไม่ได้ คือเสียงบางอย่างอาจจะรู้สึกดังอย่างไม่น่าชอบใจ โดยที่คนอื่นก็ไม่ได้เป็นด้วย
ภาวะหูไวเกินมักจะเกิดร่วมกับอาการเสียงในหู
โดยทั้งสองมีความชุกที่ประมาณ 10-15% และมีการเสียการได้ยินเป็นปัจจัยเสี่ยงหลัก
อย่างไรก็ดี ก็ยังมีความแตกต่างที่สำคัญระหว่างกลไกของอาการทั้งสอง
อาการก็คือเจ็บปวดหู รำคาญ และทนไม่ได้โดยทั่วไปต่อเสียงหลายอย่างที่คนโดยมากไม่รู้สึกเป็นไร
การร้องไห้อย่างยับยั้งไม่ได้และความตื่นตระหนกอาจเป็นผลของเหตุการณ์ที่ทำให้รู้สึกเช่นนั้น 
อาการอาจเกิดที่หูข้างเดียวหรือหูทั้งสองข้าง
อาจเกิดร่วมกับการมีเสียงในหู
อาจมีผลเป็นความวิตกกังวล ความเครียด และ
บ่อยครั้งจะเป็นการตอบสนองเพื่อป้องกันผลของอาการ แล้วทำให้คนไข้หลีกเลี่ยงการเข้าสังคม
เหตุสามัญที่สุดของอาการนี้ก็คือการได้รับเสียงดังมากเกินไป
แต่บางคนก็อาจเริ่มมีอาการอย่างฉับพลันหลังจากใช้ยาที่ทำให้หูไว มีโรคไลม์ โรคเมนิแยร์ บาดเจ็บที่ศีรษะ หรือได้รับการผ่าตัด
บางคนอาจจะเกิดมาไวเสียง, เกิดโรค superior canal dehiscence syndrome,
มีประวัติติดเชื้อที่หู, หรือมีประวัติปัญหาการได้ยินในครอบครัว
ยาที่มีผลต่อจิตใจเช่น แอลเอสดี, methaqualone, หรือเฟนไซคลิดีน ก็อาจเป็นเหตุของอาการด้วย
และยาปฏิชีวนะคือซิโปรฟลอกซาซินก็พบว่าเป็นเหตุอย่างหนึ่ง
อาการอื่น ๆ ที่สัมพันธ์กับภาวะหูไวเกินรวมทั้ง
กระบวนการปรับการตอบสนองของประสาทที่สำคัญต่อการได้ยินเชื่อว่า จะทำงานบิดเบือนไปเมื่อได้รับข้อมูลเสียงที่ผิดปกติจากหูชั้นใน
ซึ่งเกิดขึ้นเมื่อหูชั้นในเสียหายและมีผลให้เสียการได้ยิน
วิธีการตรวจสอบพื้นฐานจะคล้าย ๆ กับการตรวจการได้ยินธรรมดา (audiogram)
แต่ที่ต่างก็คือนอกจากกจะวัดขีดเริ่มเปลี่ยนการได้ยินที่เสียงความถี่ต่าง ๆ ก็ยังวัดระดับเสียงดังที่ทำให้รู้สึกไม่สบายที่ความถี่เหล่านั้นด้วย
เป็นระดับที่เรียกว่า "loudness discomfort level" (LDL, ระดับความดังที่รู้สึกไม่สบาย) หรือ "uncomfortable loudness level" (ULL)
ในคนไข้อาการหูไวเกิน ระดับนี้จะต่ำกว่าคนปกติพอสมควร และปกติจะเป็นตลอดพิสัยการได้ยินโดยมาก
การรักษาวิธีหนึ่งก็คือ การให้ฟัง เป็นการรักษาที่เรียกว่า retraining therapy
เป็นวิธีที่ได้มาจากการรักษาเสียงในหู คือ Tinnitus retraining therapy
อนึ่ง เสียงแบบพิงก์ (pink noise) ก็สามารถใช้ได้ด้วยเหมือนกัน
การฟังเสียงแถบความถี่กว้างค่อย ๆ แต่ละวันตามระยะที่กำหนด อาจทำให้ทนเสียงต่าง ๆ เพิ่มขึ้นได้
แม้อาจจะไม่สามารถฟื้นสภาพได้อย่างสมบูรณ์ แต่อาการก็อาจดีขึ้นอย่างสำคัญ โดยเฉพาะถ้าทำพร้อมกับการบำบัดจิตใจด้วย
วิธีอีกอย่างหนึ่งก็คือการบําบัดทางความคิดและพฤติกรรม () ซึ่งสามารถร่วมใช้กับ retraining therapy
วลาดิมีร์ เลนิน ผู้นำนักปฏิวัติมาร์กซิสต์คนแรกของสหภาพสาธารณรัฐสังคมนิยมโซเวียต หัวหน้าพรรคบอลเชวิก นายกรัฐมนตรีคนแรกและเป็นเจ้าของแนวคิดส่วนใหญ่ในลัทธิเลนิน ได้รายงานว่าป่วยหนักในปลายปี ค.ศ. 1921 โดยมีอาการหูไวเสียง ปวดหัว และนอนไม่หลับเป็นประจำ
พระนางอมิตตสิริมหาธัมมเทวี
พระนางอมิตตาสิริมหาธัมมเทวี (, ; ประสูติ สอละมีน) พระอัครมเหสีของ พระเจ้าสีหสุระแห่งอังวะ จาก ค.ศ. 1468 ถึง 1480 พระมเหสีเป็นพระราชนัดดาของ พระเจ้าโมญีนตะโด พระเจ้าอลองพญา ปฐมกษัตริย์ของ ราชวงศ์โกนบอง เป็นทายาทรุ่นที่ 9 ซึ่งสืบเชื้อสายมาจาก โบดอชินเมดอ พระธิดาของพระนาง
ธรรมศาลา (รัฐหิมาจัลประเทศ)
ธรรมศาลา () เป็นเมืองหลวงในฤดูหนาวของรัฐหิมาจัลประเทศ ประเทศอินเดีย ซึ่งในทุก ๆ ฤดูหนาว หน่วยปกครองของรัฐจะย้ายที่ทำการต่าง ๆ มายังเมืองแห่งนี้ ธรรมศาลายังเป็นที่ประทับขององค์ทะไลลามะที่ 14 ตลอดจนที่ตั้งของฝ่ายบริหารส่วนกลางทิเบตซึ่งเป็นรัฐบาลพลัดถิ่นของทิเบต ในปัจจุบันมีผู้พลัดถิ่นและผู้ลี้ภัยชาวทิเบตมากมายอาศัยอยู่ในเมืองแห่งนี้ ประชากรในเมืองนับถือศาสนาฮินดูมากสุดคิดเป็นสัดส่วนร้อยละ 69.18 รองลงมาคือศาสนาพุทธร้อยละ 27.70
วิกฤตการณ์ในประเทศเวเนซุเอลา
วิกฤตการณ์ในประเทศเวเนซุเอลา เป็นวิกฤตทางเศรษฐกิจที่กำลังดำเนินอยู่ในประเทศเวเนซุเอลา โดยก่อนหน้านี้ประเทศเวเนซุเอนาได้เกิดวิกฤตการเมืองตั้งแต่ พ.ศ. 2560 มีผู้เสียชีวิตจากเหตุการณ์นี้ 120 ราย และประเทศเวเนซุเอลา ประสบปัญหาเศรษฐกิจนับตั้งแต่ราคาน้ำมันโลกตกต่ำลง จนใน พ.ศ. 2561 วิกฤตเงินตราเงินเฟ้อและราคาน้ำมันที่ตกต่ำ ในครั้งนี้ส่งผลให้เกิดการปล้นอาหารในวันที่ 11 มกราคม พ.ศ. 2561 มีผู้เสียชีวิต 4 ราย ต่อมาในวันที่ 28 มีนาคม รัฐการาโบโบมีผู้เสียชีวิตที่สถานีตำรวจบริเวณเรือนจำ จำนวน 68 ราย ซึ่งจำนวนผู้เสียชีวิตที่เรือนจำ มากที่สุดในรอบ 4 ปี ธนาคารกลางของประเทศเวเนซุเอลาประกาศใช้ธนบัตรแบบใหม่ที่ตัดเลขศูนย์ออกไปถึง 5 หลัก อันเนื่องมาจากเงินเฟ้ออย่างมากที่เกิดขึ้นกับสกุลเงิน ประชาชนจำนวนหนึ่งอพยพไปประเทศเพื่อนบ้าน อาทิ อพยพไปประเทศโคลอมเบียกว่า 870,000 คน ในวันที่ 20 สิงหาคม พ.ศ. 2561 ได้เกิดเหตุวางเพลิงที่ค่ายอพยพชาวเวเนซุเอลาที่ประเทศบราซิล
ต่อมาวันที่ 21 สิงหาคม ได้เกิดแผ่นดินไหว ความรุนแรง 7.3 ริกเตอร์ รุนแรงที่สุดในรอบ 206 ปี เจ้าหน้าที่ต้องทำการปิดสนามบิน และมีผู้เสียชีวิตจากหัวใจวายในเหตุการณ์นี้ 5 รายมีอาคารจำนวนหนึ่งได้รับความเสียหาย ใน พ.ศ. 2561 ปัญหาทางเศรษฐกิจของประเทศโดยรวมมีดังต่อไปนี้ วิกฤตค่าเงินได้ส่งผลกระทบกับประเทศอาร์เจนตินา โดยในวันที่ 31 สิงหาคม ประเทศอาร์เจนตินาปรับอัตราดอกเบี้ยเป็น 60% ซึ่งสูงที่สุดของโลก โดยค่าเงินเปโซอาร์เจนตินา ในวันที่ 4 กันยายน ปิดที่ 39.8 เปโรต่อ 1.02 ดอลลาร์สหรัฐ หากนับจากต้นปี ค่าเงินเปโซอาร์เจนตินาสูญเสียมูลค่ากว่า 53%สำนักข่าวบีบีซีไทย รายงานว่ามีการขายเนื้อวัวเน่าให้กับประชาชนเพื่อยังชีพ
โซมีนเทะทีนแห่งตองอู
พระนางโซมีนเทะทีน (, ) พระอัครมเหสีแห่ง ราชวงศ์ตองอู จาก ค.ศ. 1510 ถึง 1530 พระอิสริยยศของพระนางคือ สิริอตุลมหานันทาเทวี พระนางเป็นพระธิดาของอุปราช เมงสีตูแห่งตองอู ใน ค.ศ. 1485 พระญาติชั้นที่ 1 พระเจ้าเมงจีโย ปลงพระชนม์พระบิดาของพระนางเพราะพระองค์ปฏิเสธที่จะให้พระนางอภิเษกกับพระเจ้าเมงจีโย พระนางเป็นพระอัครมเหสีใน ค.ศ. 1510 เมื่อพระเจ้าเมงจีโยประกาศอิสรภาพจาก อังวะ เมื่อวันที่ 11 เมษายน ค.ศ. 1511 ในพระราชพิธีบรมราชาภิเษก พระนางได้รับการสถาปนาเป็นพระอัครมเหสีพร้อมกับพระอิสริยยศ สิริอตุลมหานันทาเทวี ()
พระนางมีพระธิดา 1 พระองค์ซึ่งอภิเษกกับ ชเวเมียะ บุตรชายเจ้าเมือง ตองวิน
คิงจูเลียน เกรียนป่วนป่า
คิงจูเลียน เกรียนป่วนป่า () เป็นซีรีส์โทรทัศน์ทางเว็บ ในรูปแบบคอมพิวเตอร์แอนิเมชันแนวตลกสัญชาติอเมริกัน โดยมีตัวละครเด่นจากภาพยนตร์"มาดากัสการ์" ของดรีมเวิกส์แอนิเมชัน ที่เป็นลีเมอร์หลักสามตัว ได้แก่ คิงจูเลียน, มอร์ต และมอริส ตลอดจนใช้ฉากเป็นประเทศมาดากัสการ์รวมถึงเป็นเหตุการณ์ที่เกิดขึ้นก่อนในภาพยนตร์ภาคแรกในแบบพรีเควล ซีรีส์นี้เป็นผลงานชุดที่สองของดรีมเวิกส์แอนิเมชันที่อิงจากแฟรนไชส์"มาดากัสการ์"
ซีรีส์นี้ได้รับการเปิดตัวเมื่อวันที่ 19 ธันวาคม ค.ศ. 2014 ทางเน็ตฟลิกซ์ด้วยความยาวตอนละ 22 นาที เป็นจำนวนห้าตอนในช่วงแรก ส่วนซีซัน 2 ได้รับการเผยแพร่เมื่อวันที่ 16 ตุลาคม ค.ศ. 2015 ซีซัน 3 ได้รับการเผยแพร่เมื่อวันที่ 17 มิถุนายน ค.ศ. 2016 และซีซัน 4 ได้รับการเผยแพร่เมื่อวันที่ 11 พฤศจิกายน ค.ศ. 2016 "คิงจูเลียน เกรียนป่วนป่า" มีห้าซีซันปกติ หากนับซีซันห้าที่ดำเนินเรื่องอยู่ในซีรีส์ โดยไม่รวมซีซัน"การเนรเทศ"ซึ่งเป็นซีซันแยกที่เผยแพร่เมื่อวันที่ 12 พฤษภาคม ค.ศ. 2017 จะมีทั้งหมด 45 ตอน ส่วนซีซันห้าซึ่งเป็นซีซันสุดท้ายได้รับการเผยแพร่เมื่อวันที่ 1 ธันวาคม ค.ศ. 2017
ผลงานชุดนี้ได้รับการประกาศในเดือนมีนาคมปี ค.ศ. 2014 ในฐานะที่เป็นส่วนหนึ่งของข้อตกลงระหว่างเน็ตฟลิกซ์ และดรีมเวิกส์แอนิเมชัน ซึ่งสตูดิโอจะพัฒนาโปรแกรมพิเศษสำหรับการสร้างกว่า 300 ชั่วโมง ซีรีส์นี้อิงตัวละครจาก"มาดากัสการ์" แต่เป็นแบบพรีเควล โดยเป็นเหตุการณ์ที่เกิดขึ้นก่อนในฉบับภาพยนตร์ แดนนี จาค็อบส์, แอนดี ริชเตอร์, เควิน ไมเคิล ริชาร์ดสัน กลับมารับบทพากย์ของพวกเขาจากซีรีส์โทรทัศน์มาดากัสการ์ก่อนหน้า ในขณะที่เฮนรี วิงค์เลอร์, อินเดีย เดอ โบฟอร์ต และเบ็ตซี โซดาโร ได้เข้าร่วมให้เสียงพากย์เช่นกัน
ซีรีส์นี้ได้รับการวิจารณ์ที่ดี หลังจากเปิดตัวซีซันแรกด้วยห้าตอนแรก โรเบิร์ต ลอยด์ จากหนังสือพิมพ์"ลอสแอนเจลิสไทมส์"ได้เขียนบทวิจารณ์ของเขาว่าซีรีส์นี้ "ประสบความสำเร็จในเรื่องของสไตล์, สคริปต์, การควบคุมจังหวะ และการแสดง ไม่ใช่เรื่องการแสดงจำนวนของเส้นขนแต่ละเส้น และ"คิงจูเลียน"ส่งมอบทุกเรื่องราวที่สำคัญ"
การจัดการภาวะวิกฤต
การจัดการภาวะวิกฤต () คือกระบวนการที่องค์กรจัดการกับเรื่องยุ่งและเหตุการณ์ที่ไม่คาดคิด ที่อาจคุกคามสู่ความอันตรายขององค์กรหรือผู้มีผลประโยชน์ การศึกษาเกี่ยวกับการจัดการภาวะวิกฤตเริ่มต้นขึ้นมาจากการเพิ่มขึ้นของอุตสาหกรรมและหายนะทางสิ่งแวดล้อมในช่วงคริสต์ทศวรรษ 1980 และยังถือได้ว่าเป็นขั้นตอนสำคัญในการประชาสัมพันธ์
สามองค์ประกอบของภาวะวิกฤตคือ (1) คุกคามต่อองค์กร, (2) มีส่วนประกอบที่สร้างความประหลาดใจ และ (3) ต้องใช้การตัดสินใจในระยะเวลาสั้น ๆ แต่เวเนตต์แย้งว่า "วิกฤตเป็นกระบวนการที่แปรเปลี่ยนที่ระบบเก่าไม่สามารถคงอยู่ได้ ดังนั้นคุณลักษณะนิยามที่ 4 คือ ต้องการ การเปลี่ยนแปลง หากไม่ต้องการการเปลี่ยนแปลง เหตุการณ์นั้นอาจนิยามได้อย่างถูกต้องมากกว่า ว่าเป็นความล้มเหลวหรืออุบัติการณ์"
ในทางกลับกัน การบริหารความเสี่ยง ซึ่งเกี่ยวข้องกับการประเมินแนวโน้มสิ่งคุกคามและหาหนทางที่ดีที่สุดเพื่อหนีปัญหาเหล่านั้น การจัดการภาวะวิกฤตเกี่ยวข้องกับการจัดการก่อน ระหว่าง และหลังสิ่งคุกคาม ที่ประสบ มีข้อบังคับความสำคัญต่อบริบทในการจัดการ อันประกอบด้วยความชำนาญและเทคนิคที่จะบ่งชี้ ประเมิน เข้าใจ และรับมือกับสถานการณ์อันตึงเครียด โดยเฉพาะอย่างยิ่งในช่วงในเริ่มเกิดขึ้น ไปถึงจุดขั้นตอนการฟื้นฟู
ชิว ซินฉื่อ
ชิว ซินฉื่อ (, ) เป็นนักแสดงชาวจีน มีชื่อเสียงโด่งดังจากบท รัชทายาทถัง (เจ้า) ห้าวเทียน ในซีรีส์เรื่อง อิทธิฤทธิ์ภูมิเทวดา (ตอน ศึกสายเลือด) และยังมีผลงานละครซีรีส์อีกหลายเรื่องในปัจจุบัน เช่น พยัคฆ์ระห่ำ มังกรผยองโลก, องค์หญิงกำมะลอ ป่วนกำลัง 3 เป็นต้น
กาเบรียล เม็ทซู
กาเบรียล เม็ทซู (, ค.ศ. 1629–1667) เป็นจิตรกรชาวดัตช์ ผลงานของเม็ทซูส่วนใหญ่เป็นจิตรกรรมประวัติศาสตร์ ภาพนิ่งและภาพเหมือน เขาเกิดที่เมืองไลเดิน เป็นบุตรของฌัก เม็ทซูกับแจ็คเควไมน์ การ์นิเยร์ พ่อของเม็ทซูเสียชีวิตก่อนเขาเกิด ทำให้ในวัยเด็กเขาอาศัยอยู่กับแม่และพ่อเลี้ยง ยังไม่เป็นที่ทราบว่าเม็ทซูฝึกฝนด้านศิลปะที่ไหนหรือกับใคร แต่คาดกันว่าเป็นจิตรกรชาวดัตช์นาม แคร์ริต เดา (Gerrit Dou) และอันโตนี เคลส เดอ เกร็บเบอร์ (Anthonie Claesz de Grebber) ในปี ค.ศ. 1648 เม็ทซูร่วมก่อตั้งสมาคมช่างนักบุญลูกาในไลเดิน ก่อนจะเดินทางไปยูเทรกต์เพื่อเล่าเรียนกับนิโคเลาส์ นัปเฟอร์ (Nikolaus Knüpfer) และยัน วีนิกซ์ (Jan Weenix)
ประมาณปี ค.ศ. 1655 เม็ทซูย้ายไปอยู่ที่อัมสเตอร์ดัมและแต่งงานกับอิซาเบลลา เดอ โวล์ฟ ในช่วงนี้เขาเริ่มหันเหความสนใจมาที่จิตรกรรมไลเดิน ("Leidse Fijnschilders") หรือจิตรกรรมที่เน้นแสงเงา เม็ทซูฝึกสอนจิตรกรชาวดัตช์สองคนคือ มิชีล ฟัน มัสเชอร์ (Michiel van Musscher) และโยสต์ ฟัน กีล (Joost van Geel) ก่อนจะเสียชีวิตด้วยวัย 38 ปี ร่างของเขาถูกฝังที่โบสถ์ Nieuwe Kerk ในอัมสเตอร์ดัม
ชญาณิศา ชมชื่นดี
ชญาณิศา ชมชื่นดี เป็นนักกีฑาสาวไทยที่คว้าเหรียญเงินประว้ติศาสตร์ในการแข่งขันกีฬากระโดดค้ำถ่อหญิง ในมหกรรมกีฬาเอเชี่ยนเกมส์ครั้งที่18 ปี2018 ที่จาการ์ตา เมือง ปาเล็มบัง ประเทศอินโดนีเซีย ในวันอังคารที่ 28 สิงหาคม พ.ศ.2561ด้วยสถิติความสูง 4.30 เมตร ซึ่งนับเป็นเหรียญเงินประวัติศาตร์ของนักกีฬาประเทศไทยในกีฬาประเภทนี้ ซึ่งเหรียญทองเป็นของ หลี่ หลิง จากประเทศจีนทำลายสถิติและสร้างสถิติใหม่เอเชี่ยนเกมส์ทำได้
4.60เมตร และลิม อึน จี จากประเทศเกาหลีใต้กระโดดได้4.20เมตรได้เหรียญทองแดง
ชญาณิศา ชมชื่นดี มีชื่อเล่นว่าแอ๋ม ปัจจุบันอายุ29 เกิดที่จังหวัดสุรินทร์ ไปโตที่ร้อยเอ็ดไปเรียนที่ศรีสะเกษ ปัจจุบันอยู่กรุงเทพมหานคร เธอกำลังจะสอบเข้ารับราชการตำรวจให้ได้ตามความฝันของเธอ และเธอยังเคยเป็นแชมป์เหรียญทองกรีฑากระโดดต้ำถ่อหญิงซีเกมส์อีกสามสมัย
ระดับเอเชีย เหรียญทองแดงกรีฑาชิงแชมป์เอเชีย ครั้งที่20 ปี 2013, เหรียญทองแดงกรีฑาชิงแชมป์เอเชีย ครั้งที่22 ปี 2017 ส่วนผลงานระดับอาเซียน เหรียญทอง ซีเกมส์ 2013 ที่พม่า, เหรียญทอง ซีเกมส์ 2015 ที่สิงคโปร์, เหรียญทอง ซีเกมส์ 2017ที่มาเลเซีย
เฟรนส์ (เพลงมาร์ชแมลโล และแอนน์-มารี)
เฟรนส์ () เป็นเพลงของโปรดิวเซอร์เพลงชาวอเมริกันมาร์ชแมลโล และนักร้องชาวอังกฤษแอนน์-มารี ผลิตโดย มาร์ชแมลโล และประพันธ์คำร้องโดย แอนน์-มารี และนาตาลี ดันน์ ออกจำหน่ายโดย Joytime Collective และ Asylum Records ในวันที่ 9 กุมภาพันธ์ ค.ศ. 2018 ในซิงเกิลที่ 5 จากอัลบั้มเปิดตัวของแอนน์-มารี Speak Your Mind (2018)
มีนทเวแห่งตองอู
พระนางมีนทเว (, ) พระมเหสีของ พระเจ้านันทบุเรง แห่ง ราชวงศ์ตองอู ของ เมียนมา (พม่า) จาก ค.ศ. 1583 ถึง 1599 พระธิดาองค์ที่ 2 ของอุปราช มังฆ้องที่ 2 แห่งตองอู ร่วมกับพระพี่นางและพระขนิษฐา 2 พระองค์ มีนพยูแห่งตองอู และ พระนางสิริราชเทวี อภิเษกกับพระญาติชั้นที่ 1 พระเจ้านันทบุเรง ใน ค.ศ. 1583 การอภิเษกระหว่างรัฐกับรัฐเป็นการผนึกความสัมพันธ์ระหว่าง มังฆ้องที่ 2 แห่งตองอู กับ พระเจ้านันทบุเรง ที่ พะโค พระนางกลายเป็น พระมเหสีวังกลาง
ซานเตียโก อัสกาซิบาร์
ซานเตียโก ลิโอเนล อัสกาซิบาร์ (; เกิดวันที่ 25 กุมภาพันธ์ ค.ศ. 1997) เป็นนักฟุตบอลชาวอาร์เจนตินาที่เล่นในตำแหน่งกองกลางตัวรับให้กับสโมสรเฟาเอ็ฟเบ ชตุทท์การ์ทในบุนเดสลีกา
วันที่ 22 สิงหาคม 2017 อัสกาซิบาร์เซ็นสัญญา 5 ปีกับเฟาเอ็ฟเบ ชทุทท์การ์ท ในเดือนสิงหาคม 2018 อัสกาซิบาร์ต่อสัญญาของเขากับเฟาเอ็ฟเบ ชทุทท์การ์ทไปจนถึง มิถุนายน 2023
ลักซอร์ (เกม)
ลักซอร์ () เป็นเกมจับคู่ที่ผลิตโดยมัมโบจัมโบเมื่อปี 2005
เกมนี้มีวิธีเล่นคล้ายกับพัซซ์ลูปและซูมา โดยให้ผู้เล่นยิงลูกบอลทำลายแถวของลูกบอลโดยต้องมีสามลูกขึ้นไปถึงจะทำลายได้ และถ้ามีการทำลายติดต่อกันจะทำให้ผู้เล่นได้คะแนนเพิ่มขึ้น
ในระหว่างที่เล่นนั้น ลูกบอลกำลังเคลื่อนไปข้างหน้าโดยสคารับ ถ้าลูกบอลถึงปีระมิดแล้วผู้เล่นจะสูญเสียชีวิตไปหนึ่งดวงและต้องเริ่มใหม่ และถ้าผู้เล่นสามารถทำลายมันก่อนที่จะถึงปีระมิดไดก็จะมีแถวลูกบอลใหม่มาแทนที่ และผู้เล่นจะชนะด่านได้โดยทำให้บาร์ความคืบหน้าเต็มแถวลักซอร์ HD เป็นรุ่นทำใหม่ของลักซอร์ โดยมีความคมชัดสูงและคุณภาพเหมือนกับลักซอร์ 2
หลังโคดมิเนียนเผยแพร่เกมสโตนลูป!ออฟจูราซซิกาบนไอโฟน มุมโบจัมโบได้ส่งข้อความไปทางแอปสโตร์ให้ลบเกมนี้จากร้านค้าเพื่อไม่ให้ลูกค้าสับสน
จักรพรรดิจิ้นกง
จักรพรรดิจิ้นกง ( ; 386 – 421) จักรพรรดิองค์สุดท้ายแห่ง ราชวงศ์จิ้นตะวันออก ใน จีน พระองค์กลายเป็นจักรพรรดิใน ค.ศ. 419 หลังจากพระเชษฐาของพระองค์ จักรพรรดิจิ้นอัน ถูกปลงพระชนม์โดยผู้สำเร็จราชการแผ่นดิน หลิวอวี้ และระหว่างรัชสมัยของพระองค์อำนาจส่วนใหญ่อยู่ในกำมือของ หลิวอวี้ ใน ค.ศ. 420 ภายใต้สถานการณ์บังคับจาก หลิวอวี้ พระองค์ถูกบีบให้สละราชบัลลังก์ให้ หลิวอวี้ จบสิ้นราชวงศ์จิ้นตะวันออก
กิมก๋งจู๋
กิมก๋งจู๋ () พระนามรอง ต้าหู่ () องค์หญิงแห่ง ง่อก๊ก ใน ยุคสามก๊ก ของจีน พระนางเป็นพระราชธิดาองค์ใหญ่ของ พระเจ้าซุนกวน องค์ปฐมจักรพรรดิของ ง่อก๊ก และพระสนมของพระองค์ ปู้ฮูหยิน ทำให้พระนางมีอีกพระนามที่เรียกกันคือ องค์หญิงพระองค์ใหญ่ () เพราะสันนิษฐานว่าพระนางอาจเป็นพระราชธิดาองค์ใหญ่ของพระเจ้าซุนกวน
องค์หญิงกิมก๋งจู๋เป็นพระราชธิดาองค์ใหญ่ของ พระเจ้าซุนกวน ปฐมจักรพรรดิแห่ง ง่อก๊ก และพระสนมของพระองค์ ปู้ฮูหยิน
ผัดกะเพรา
ผัดกะเพรา เป็นอาหารจานเดียวของไทยที่ได้รับความนิยมที่สุดจานหนึ่ง เป็นอาหารริมทาง อาหารตามสั่งที่มีทั่วไปในประเทศไทย วัตถุดิบประกอบด้วย เนื้อสัตว์ พริก กระเทียม ใบกะเพรา บางร้านใส่ถั่วฝักยาว ข้าวโพดอ่อน และหอมหัวใหญ่ ลงไปด้วย เนื้อสัตว์ที่ใช้ในการทำผัดกะเพรา ได้แก่ เนื้อไก่ เนื้อหมู เนื้อวัว กุ้ง ปลาหมึก หรือแม้แต่ ปลา หอยแมลงภู่ เนื้อปู วิธีการปรุง ใช้วิธีการผัดวัตถุดิบเข้าไปด้วยกัน มีการปรุงรสด้วยน้ำปลา น้ำตาล บ้างใส่ผงชูรส ซีอิ๊วดำ พริกไทยป่น เติมน้ำสต๊อกพอให้ขลุกขลิก รับประทานกับข้าวสวย อาจกินด้วยกับไข่ดาว มีน้ำปลาพริกเป็นเครื่องปรุงให้รสหอมและเผ็ดขึ้น
จากหลักฐานจดหมายเหตุลาลูแบร์ (พ.ศ. 2230) ได้ระบุถึงใบกะเพราไว้ว่า “…ผักลางชนิดที่มีกลิ่นดี เช่น กะเพรา…”
บางส่วนมีรายงานว่า "ผัดกะเพรา" ถูกรวมเป็นส่วนหนึ่งของเอกสารสำคัญทางวัฒนธรรมของจอมพลแปลก พิบูลสงคราม ในช่วงสงครามโลกครั้งที่สอง ผัดกะเพรา เช่นเดียวกับผัดไทยเป็นหนึ่งในอาหารที่ได้รับการส่งเสริมให้มีการแข่งขันอาหารท้องถิ่นของไทย
อย่างไรก็ดี ผัดกะเพราน่าจะเพิ่งนิยมราว พ.ศ. 2500 โดยน่าจะดัดแปลงจากอาหารจีน ที่ตำรับจีน เอาเต้าเจี้ยวดำผัดกับกระเทียมเจียวให้หอม แล้วจึงเอาเนื้อสับหรือไก่หั่นเป็นชิ้น ๆ ลงไปผัดกับน้ำปลาและซีอิ๊วดำ สำหรับผัดกะเพราที่ปรากฏในตำรากับข้าวยุคปลายทศวรรษ 2520 อย่างใน "ตำราอาหารชุดจัดสำรับ (ชุด 2)" ระบุว่า ผัดกะเพราเนื้อจะปรุงด้วยน้ำปลาและผงชูรสเท่านั้น แล้วเอาข้าวลงผัดคลุกเป็นข้าวผัด กินกับถั่วฝักยาวสด ส่วนใน "กับแกล้มเหล้า ประมวลกับแกล้มเหล้า–เบียร์ทันยุค ของ “แม่ครัวเอก”" (พ.ศ. 2541) ระบุว่า จะหมักเนื้อสับกับเหล้าก่อน แล้วปรุงเพียงน้ำปลาและน้ำตาลปี๊บ ในระยะหลัง ๆ จึงค่อยใส่ซอสปรุงรสชนิดต่าง ๆ น้ำตาลทราย น้ำมันหอย รสดี น้ำพริกเผา ฯลฯ
ผู้รอดชีวิตกลุ่มแรกจากถ้ำหลวงขุนน้ำนางนอน อ.แม่สาย จ.เชียงราย หนึ่งในสี่คนขอผัดกะเพราเป็นอาหารมื้อแรกที่เหมาะสมหลังจากสองสัปดาห์ที่หลงติดอยู่ในถ้ำ
เคาจี
เคาจี (, ) ขุนพลแห่ง วุยก๊ก ระหว่าง ยุคสามก๊ก ของ จีน เขามีบทบาทสำคัญในสงครามจากการรุกรานของกองทัพที่เป็นศัตรูของวุย จ๊กก๊ก นำโดยขุนพลแห่งจ๊กก๊ก เกียงอุย
ระหว่างสงครามเขาชนะขุนพลแห่งจ๊กก๊ก เลียวฮัว และ เตียวเอ๊ก และสังหาร เตียวหงี
ใน สามก๊ก เคาจีถูกแผนของเลียวฮัวและเตียวเอ๊กโจมตีแบบไม่ทันตั้งตัวกองทัพของเขาแตกพ่ายไป เคาจีหนีเอาตัวรอดมาจนถึงจุดซุ่มและพบกับจุดจบของเขาด้วยน้ำมือของทหารของเกียงอุย
มุสลิมแมสสาเคร
มุสลิมแมสสาเคร: เดอะเกมออฟโมเดรินรีลิเจียสจึโนไซด์ () เป็นเกมสำหรับคอมพิวเตอร์สร้างในปี 2008 โดยอีริค วาก์นในชื่อบนหน้าหลักว่า "ซิกวาตร์" โดยเป็นเกมประเภทยิงปืนโดยมีเป้าหมายให้ฆ่าชาวมุสลิมทั้งหมดที่ปรากฏในหน้าจอ โดยทางผู้ผลิตได้อธิบายว่า "ควบคุมวีรบุรุษชาวอเมริกันแล้วทำลายชาวมุสลิมด้วยอาวุธที่มีพลานุภาพมากที่สุดในโลก"
แม็ตต์ เพคแฮม ได้สังเกตุว่าเกมสมควรถูกแบน คนที่ไม่ชอบสมควรบอยคอตเกมนี้ และผู้ปกครองต้องสังเกตุเป็นพิเศษว่าเด็กกำลังเล่นอะไรอยู่ ไมเคิล แม็คเวอร์เตอร์ ได้ให้เกมนี้ "ดูง่าย ๆ และมีดนตรี 8-บิต" สร้างได้ดี รู้สึกคล้ายกับเกมคอนทราและอิการิวอรีเออร์ พร้อมบอกว่า"ถึงจะเล่นไม่ได้ดี ก็ไม่ใช่เกมที่แย่" ส่วนไซม่อน คาร์เลสส์ได้บอกว่า "ดังมากน่ะ 'เดี๋ยวก่อน' " โดยเกมนี้ถูกดาวน์โหลดไปกว่า 100,000 ครั้งในวันที่ 11 เมษายน ค.ศ. 2008
เกมนี้ถูกเผยแพร่เนื่องในโอกาสครบรอบ 7 ปีของวินาศกรรม 11 กันยายน พ.ศ. 2544 โมฮัมเหม็ด ชาฟิค หัวหน้าของมูลนิธิมุสลิมยูธ (Muslim youth) ได้บอกว่า "การส่งเสริมให้เด็กฆ่าคนมุสลิมเป็นสิ่งไม่เป็นที่พอใจและไม่สมควรทำอย่างยิ่ง" และให้เหตุผลว่า "เป็นการส่งเสริมความรุนแรงต่อมุสลิมและให้พยายามฆ่าคนมุสลิมที่บริสุทธิ์" โดยกระตุ้นให้รัฐบาลสหราชอาณาจักรและอินเตอร์เน็ตให้ปิดเว็บไซต์นี้ลง ส่วนอินายาต บังกลาวาลา บอกว่าคนผลิตเกมควรจะละอายใจบ้างและให้เหตุผลว่า "การต่อต้านมุสลิมได้เพิ่มขึ้นเรื่อย ๆ และต้องถูกท้าทายไม่ใช่เสริมสร้างให้กับเกมได้รับความชื่นชมแบบนี้" สุไลมาน ซับเดีย หัวหน้าจุฬาราชมนตรีแห่งควีนส์แลนด์ได้กระตุ้นจนเว็บไซต์ถูกปิดลงโดยจูดี สเปนซ์ และเขาอธิบายว่า "เป็นเกมที่สร้างความปั่นป่วน"
อีริค วาก์นได้บอกว่าเป็นเกมที่ "สนุก" และมีผู้เล่นบางคนบอกว่าเป็น "ความเห็นที่สำคัญของสหรัฐในเรื่องนโยบายต่างประเทศ" อย่างไรก็ตาม เขาได้ดูคำพูดของมูราด อะเหม็ด ในเดอะไทมส์ "...ผมมั่นใจว่าจะต้องมีคนป้องกันมัน แต่เกมนี้จะทำให้คุณ"ค่อยๆกอดรัด" (gently caress เป็นศัพท์แสลงหมายถึง"fuck") คนอาหรับไปให้หมด" หลังจากคำพูดนี้เขาก็ได้ลบเกมและเว็บไซต์นี้ลงและขอโทษทุกคน แต่อย่างไรก็ตามแดนนี่ เลอดอนเน่ได้บอกว่าการขอโทษเป็นเรื่องโกหก และอธิบายว่าเขา "หลอกทุกคนและประสบความสำเร็จเป็นอย่างมาก"
บลัดออนเดอะแดนซ์ฟลอร์ x เดนเจอรัส
บลัดออนเดอะแดนซ์ฟลอร์ x เดนเจอรัส (เดอะไวท์แพนด้าแมช-อัพ) หรือเรียกสั้นๆว่า บลัดออนเดอะแดนซ์ฟลอร์ x เดนเจอรัส เป็นเพลงที่บันทึกโดยศิลปินอเมริกัน ไมเคิล แจ็กสัน ถูกแมชอัปโดย เดอะไวท์แพนด้า วางจำหน่ายในวันที่ 6 กันยายน ค.ศ. 2017 สำหรับซิงเกิลแรกจากอัลบั้มรวมเพลงหลังมรณกรรม สกรีม
ในเดือนกันยายน ค.ศ. 2017 โซนี่มิวสิกเอ็นเตอร์เทนเมนต์ ได้ประกาศวางจำหน่ายอัลบั้มรวมเพลงใหม่ สกรีม โดยวางจำหน่ายในวันที่ 29 กันยายน ค.ศ. 2017
ในวันที่ 6 กันยายน ค.ศ. 2017 ได้มีการโปรโมดอัลบั้มนี้ ผ่านเพลง Blood on the Dance Floor x Dangerous (The White Panda Mash-Up) ในวันเดียวกัน กลายเป็นซิงเกิ้ลนำของอัลบั้มในรูปแบบดิจิตอลดาวน์โหลดไอทูนส์ และAmazon
เพลงนี้ แมชอัป โดยเดอะไวท์แพนด้า ด้วย 5 เพลงของไมเคิล และเดอะแจ็กสันไฟฟ์ ได้แก่ "Blood on the Dance Floor", "Dangerous", "This Place Hotel", "Leave Me Alone" และ "Is It Scary"
มักซิมิเลียโน เมซา
มักซิมิเลียโน เอดัวร์โด เมซา (; เกิดเมื่อวันที่ 15 ธันวาคม ค.ศ. 1992) เป็นนักฟุตบอลอาชีพชาวอาร์เจนตินา เล่นในตำแหน่งกองกลางให้กับสโมสรอินเดเปนดิเอนเตในปริเมราดิบิซิออน
เมซาเริ่มต้นอาชีพนักฟุตบอลในระดับเยาวชนกับทีมฆิมนาเซีย ลา ปลาตา เขาถูกโปรโมตขึ้นทีมหลักของทีมในปี 2012 และต่อมาได้ลงเล่นในระดับอาชีพครั้งแรกในวันที่ 10 ธันวาคม ในนัดที่พบกับทีมเดปอร์ติโว เมร์โลในปริเมราเบดิบิซิออน เขาเลงเล่นไป 14 นัดในฤดูกาล 2012-13 ที่ฆิมนาเซียเป็นแชมป์ ในฤดูกาลต่อมา เมซากลายเป็นผู้เล่นตัวหลักของทีม เขาได้ลงเล่น 36 นัดและทำประตูได้ 5 ประตู เป็น 5 ประตูแรกในอาชีพนักฟุตบอลของเขาด้วยและถ้านับรวมบอลถ้วยเมซาลงในปีนั้นเมซาลงเล่น 43 นัด และทำประตูได้ 7 ประตู
วันที่ 18 กันยายน 2016 หนึ่งสัปดาห์หลังจากเขาลงเล่นให้ฆิมนาเซียครบ 100 นัด เขาได้ย้ายจากฆิมนาเซียไปเล่นกับทีมอินเดเปนดิเอนเตทีมในลีกปริเมราดิบิซิออน นัดแรกของเขากับอินเดเปนดิเอนเตเกิดขึ้นวันที่ 22 กันยายนในโกปาลีเบร์ตาโดเรส 2016 รอบ 16 ทีมสุดท้ายที่พบกับทีมชาเปโกเอนเซจากบราซิล ในระหว่างฤดูกาล 2017-18 เมซาได้ลงเล่น 9 นัด และทำประตูได้ 3 ประตูในโกปาลีเบร์ตาโดเรส 2017 ให้กับอินเดเปนดิเอนเตที่จบทัวนาเมนต์ด้วยการเป็นแชมป์โกปาลีเบร์ตาโดเรส 2017
เดือนมีนาคม 2018 เมซาถูกเรียกติดทีมชาติอาร์เจนตินาชุดกระชับมิตรกับทีมชาติอิตาลีและทีมชาติสเปน ต่อมาในเดือนนั้น เขาได้ลงเล่นนัดแรกในวันที่ 26 มีนาคมในนัดที่อาร์เจนตินาพบกับสเปนที่สนามวันดาเมนโตรโปลิตาโน ได้ลงเล่นเต็ม 90 นาที และนัดนั้นอาร์เจนตินาแพ้ 6-1 วันที่ 21 พฤษภาคม เมซาถูกเรียกติดทีมชาติชุดฟุตบอลโลก 2018 และได้เป็นผู้เล่น 23 คนสุดท้ายในวันที่ 14 พฤษภาคม เขาได้ลงเล่นฟุตบอลโลกนัดแรกในนัดที่อาร์เจนตินาพบกับทีมชาติไอซ์แลนด์ในวันที่ 16 มิถุนายน
"ข้อมูลล่าสุด ณ วันที่ 17 มิถุนายน 2018"
"ข้อมูลล่าสุด ณ วันที่ 30 มิถุนายน 2018"
ดิแอนะคี
ดิแอนะคี () เป็นสงครามกลางเมืองในราชอาณาจักรอังกฤษและดัชชีนอร์ม็องดีระหว่างปี 1135 ถึง 1153 ซึ่งทำให้เกิดการล่มสลายของกฎหมายและความสงบเรียบร้อยอย่างกว้างขวาง ความขัดแย้งดังกล่าวเป็นวิกฤตการณ์การสืบราชบัลลังก์อันมีชนวนเหตุจากการสิ้นพระชนม์โดยอุบัติเหตุของวิลเลียม อเดลิน (William Adelin) พระราชโอรสชอบด้วยกฎหมายพระองค์เดียวของพระเจ้าเฮนรีที่ 1 แห่งอังกฤษ ในเหตุเรืออัปปางในปี 1120 พระเจ้าเฮนรีทรงพยายามตั้งพระราชธิดา จักรพรรดินีมาทิลดา เป็นผู้สืบราชสมบัติ แต่ไม่สำเร็จ และเมื่อพระองค์เสด็จสวรรคตในปี 1135 พระภาคิไนย (nephew) ของพระองค์ สตีเฟนแห่งบลัว (Stephen of Blois) ยึดราชบัลลังก์ด้วยความช่วยเหลือของพระเชษฐาของสตีเฟน เฮนรีแห่งบลัว บิชอปแห่งวินเชสเตอร์ ช่วงต้นของรัชกาลพระเจ้าสตีเฟน มีการสู้รบอย่างดุเดือดกับบารอนชาวอังกฤษ ผู้นำชาวเวลส์ที่ก่อกบฏ และผู้รุกรานชาวสกอต หลังการกบฏใหญ่ในภาคตะวันตกเฉียงใต้ของอังกฤษ จักรพรรดินีมาทิลดาทรงบุกครองในปี 1139 ด้วยความช่วยเหลือของพระเชษฐาต่างมารดา รอเบิร์ตแห่งกลอสเตอร์
ดอนท์แมทเทอร์ทูมี
ดอนท์แมทเทอร์ทูมี () เป็นเพลงของนักร้องชาวแคนาดา เดรก จากสตูดิโออัลบั้มที่ 5 Scorpion (2018) ออกจำหน่ายครั้งแรกโดยเปิดในสถานีวิทยุอังกฤษวันที่ 6 กรกฎาคม 2018 เป็นซิงเกิลที่ 4 จากอัลบั้ม ในตอนแรกมีกำหนดออกจำหน่ายโดยเปิดใน US rhythmic radio วันที่ 10 กรกฎาคม 2018 คู่กับเพลง "In My Feelings" อย่างไรก็ตาม การออกจำหน่ายได้ถูกยกเลิกไป เมื่อค่ายเพลง Republic Records ตัดสินใจผลักดัน "In My Feelings" ในสถานีวิทยุเพลง rhythmic และ contemporary hit radio ของสหรัฐ
เพลงนี้ประกอบด้วยเสียงร้องหลังเสียชีวิตจาก ไมเคิล แจ็กสัน ที่นำมาจากส่วนหนึ่งของเดโมที่ไม่เผยแพร่ที่ไหนมาก่อนในช่วงปี 1983 ซึ่งประพันธ์โดย แจ็กสัน และนักร้อง,นักประพันธ์เพลงชาวแคนาดา พอล แองคา รวมถึงเพลง "Love Never Felt So Good" ที่ออกจำหน่ายในเอ็กซ์สเกป และเพลง "ดิสอิสอิต" ก็ได้บันทึกเสียงในช่วงเดียวกันด้วย ดังนั้นพอล แองคา จึงให้เครดิตในฐานะนักแต่งเพลงในทั้ง 3 เพลง
อู ฮา-รัม
อู ฮา-รัม (; 21 มีนาคม ค.ศ. 1998 —) เป็นนักกีฬากระโดดน้ำชาวเกาหลีใต้ เขาได้เข้าร่วมการแข่งขันกีฬาทางน้ำชิงแชมป์โลก 2015 และโอลิมปิกฤดูร้อน 2016 ในการแข่งขันกีฬาโอลิมปิกฤดูร้อน 2016 เขาเป็นนักกระโดดน้ำชาวเกาหลีใต้คนแรกที่ได้ผ่านเข้าสู่ชิงรอบชิงชนะเลิศ และในรอบชิงชนะเลิศเขาได้อันดับที่ 11
กลอเรีย ลิม
กลอเรีย ลืม บีบีเอ็ม (เกิด ค.ศ. 1930) เป็นนักวิทยาเชื้อราชาวสิงคโปร์ผู้เกษียณอายุแล้ว งานวิจัยของเธอมุ่งไปที่เห็ดราเขตร้อน เธอเป็นผู้สร้างแหล่งข้อมูลตัวอย่างเห็ดราท้องถิ่น ลิมถูกเลือกให้เป็นคณบดีของคณะวิทยาศาสตร์มหาวิทยาลัยสิงคโปร์ (ปัจจุบันใช้ชื่อมหาวิทยาลัยแห่งชาติสิงคโปร์) โดยเป็นผู้หญิงคนแรกที่ได้รับตำแหน่ง หลังเกษียณ เธอกลายเป็นผู้อำนวยการคนแรกของสถาบันการศึกษาแห่งชาติสิงคโปร์ และยังช่วยในการก่อตั้งโปรแกรมปริญญาของมหาวิทยาลัย เธอดำรงตำแหน่งในคณะกรรมการบริการสาธารณะเป็นกรรมาธิการหญิงคนแรกเป็นเวลา 14 ปี จากนั้นดำรงตำแหน่งเป็นผู้จัดการทั่วไปของหน่วยงานการไกล่เกลี่ยชุมชนเป็นเวลา 8 ปี เธอได้รับการยกย่องจำนวนมากและได้รับรางวัลสำหรับการมีส่วนร่วมต่อวิทยาศาสตร์และการพัฒนาการศึกษาในประเทศสิงคโปร์
กลอเรีย ลิม เกิดในประเทศสิงคโปร์เมื่อ ค.ศ. 1930 โรงเรียนหญิงล้วนที่เธอเข้าศึกษาไม่ได้สอนวิชาวิทยาศาสตร์ ทว่าเธอก็สำเร็จการศึกษาปริญญาตรีด้านพฤกษศาสตร์จากมหาวิทยาลัยสิงคโปร์พร้อมเกียรตินิยมอันดับ 1 ใน ค.ศ. 1954 เธอได้รับอนุปริญญาด้านการศึกษาใน ค.ศ. 1956 และสำเร็จปริญญาโทด้านพยาธิวิทยาพืชใน ค.ศ. 1957 จากมหาวิทยาลัยมาลายาในกัวลาลัมเปอร์
ลิมเริ่มสอนที่ Raffles Girls' School จากนั้นเธอถูกจ้างวานให้สอนที่มหาวิทยาลัยมาลายาร่วมด้วย เธอได้รับรางวัล Inter-University Council Fellowship ซึ่งให้เธอเข้าศึกษาต่อที่มหาวิทยาลัยลอนดอน ลิมได้สำเร็จการศึกษาระดับปริญญาเอกเมื่อ ค.ศ. 1961 จากนั้นเธอศึกษาต่อที่มหาวิทยาลัยแคลิฟอร์เนีย เบิร์กลีย์ภายใต้ทุนฟูลไบรท์ระหว่าง ค.ศ. 1966 ถึง 1967 จนเป็นนักวิทยาเชื้อรา
หลังกลับไปยังประเทศสิงคโปร์ ลิมได้กลายเป็นผู้เชี่ยวชาญเกี่ยวกับเชื้อราและได้ก่อตั้งแหล่งเก็บข้อมูลเกี่ยวกับสปีชีส์ของเชื้อราท้องถิ่น เธอเขียนบทความวิจัยนับร้อยและยังเป็นที่ปรึกษาให้กับมหาวิทยาลัยและธุรกิจทั้งในประเทศสิงคโปร์และต่างประเทศ เธอเป็นหนึ่งในคณะกรรมการที่ปรึกษาของบริษัทที่พัฒนาเห็ดที่มีคุณสมบัติเป็นยา และยังช่วยเหลือกระทรวงกลาโหมสิงคโปร์เมื่อหลุมหลบภัยเก็บของขึ้นรา หลังเกษียณแหล่งรวบรวมสปีชีส์ต่าง ๆ ได้ถูกแยกและทำลายทิ้ง
กัน (วิดีโอเกม)
กัน () เป็นวิดีโอเกมแนวแอ็คชันและผจญภัยแบบ Revisionist Western พัฒนาโดยเนเวอร์ซอฟต์ และจำหน่ายโดยแอกทิวิชัน สำหรับไมโครซอฟท์ วินโดวส์ เพลย์สเตชัน 2 เอกซ์บอกซ์ เกมคิวบ์ เอกซ์บอกซ์ 360 และ เพลย์สเตชันพอร์เทเบิล ตัวเกมได้รับการปล่อยตัวในอีกหนึ่งปีต่อมาภายใต้ชื่อ " Gun: Showdown" เวอร์ชันนี้จะมีภารกิจใหม่, ด้านโหมดผู้เล่นหลายคน และการเพิ่มอื่น ๆ ที่ไม่สามารถใช้งานได้ในเวอร์ชันคอนโซล
ในช่วงเดือนแรก วิดีโอเกมขายได้ถึง 225,000 ชุดทั่วทั้งสี่ระบบคอนโซลซึ่งในตอนนี้ได้รับการปล่อยตัวออกมา วิดีโอเกมขายได้มากกว่า 1.4 ล้านชุดในสหรัฐในเดือนตุลาคม 2008 โดยได้รับการตอบรับอย่างดีจากนักวิจารณ์เกมและได้รับรางวัลมากมายรวมถึงถูกจัดเป็นเกมแอ็คชันสำหรับเอกซ์บอกซ์ 360 แห่งปีโดย GameSpy
สอมีนพยู
สอมีนพยู (, ; 1415–?) เจ้าหญิงแห่ง อังวะ พระนางเป็นพระธิดาองค์เล็กของรัชทายาทที่มีชื่อเสียง มังรายกะยอชวา และเป็นพระมารดาของพระนาง สอเมียะเล แห่งแปร
สงครามพม่า–สยาม (พ.ศ. 2392–2398)
สงครามพม่า-สยาม (พ.ศ. 2392-2398) ( (1849-1855)) สงครามระหว่าง ราชวงศ์โกนบอง ของ พม่า และ อาณาจักรรัตนโกสินทร์ ของ สยาม เป็นสงครามครั้งสุดท้ายจากทั้งหมด 20 ครั้งที่ปะทะกันของพม่าและสยามระหว่าง ศตวรรษที่ 16 และ ศตวรรษที่ 19 บทสรุปของสงครามสยามพยายามยึดคืนดินแดนที่พวกเขาเสียไปให้กับพม่าในสงครามครั้งก่อน และพยามยึดครองดินแดนเขตแม่น้ำสาละวิน ที่มีปัญหากันมานานกว่าหลายร้อยปี หลังจากต่อสู้อย่างหนักพม่าสามารถขับไล่สยามออกจากพรมแดน รัฐชาน สิ้นสุดความหวังของสยามในการพยายามเข้ายึดครองดินแดนแห่งนี้